שדרות משה דיין (אשדוד)

שדרות משה דיין היא שדרה ראשית העוטפת את אשדוד ממערב, ומהווה טיילת וכביש החוף של העיר. היא קרויה על שמו של המצביא והמדינאי הישראלי, משה דיין. ראשיתה בכיכר עין השמש ואחריתה בכיכר הדייגים, בואכה טיילת החוף הצפונית.

לאורך השדרה משתרעת טיילת הספורט על שם רוברט חיים, ראש המועצה המקומית הנבחר הראשון של אשדוד. כמו כן, היא כוללת אתרי עניין תיירותיים וארכאולוגיים.

 טיילת הספורט 
ימין|ממוזער|250x250 פיקסלים|ריהוט רחוב בטיילת רוברט חיים
מכיכר עין השמש (שדרות תל חי) ועד כיכר הדייגים (שדרות יצחק הנשיא), משתרעת טיילת הספורט על שם רוברט חיים, ראש המועצה המקומית הנבחר הראשון, ראש המועצה המקומית. לאורכה שבילי הליכה ואופניים לצד מתקני כושר, וריהוט כמו פרגולות וספסלים מבטון. הטיילת, שנבנתה בעלות של 30 מיליון ש"ח, נחנכה בפברואר 2012.
 תוואי השדרה ואתריה 
שדרות משה דיין נצמתות עם מספר שדרות בעלות חשיבות בעיר. השדרות והרחובות עמן היא נפגשת, מדרום לצפון, הן:
 תל חי – שדרה מעורבת שימושים העוטפת את רובע ט"ו מדרום ומחברת אותו לרובע י"ז, במערבהּ כיכר עין השמש ומסוף הריביירה
 יצחק רבין – חוצה את העיר מפארק קק"ל ובדיונות במזרח, עד כיכר השלום
 עובד בן עמי – חוצה את העיר ממזרח, מכיכר אורוגוואי שעל שדרות משה דיין, בואכה רובע המרינה, ועד כיכר אלטלנה
 מנחם בגין – חוצה את העיר ממזרח, מהכניסה והיציאה הדרומית ואזור תחנת הרכבת אשדוד – עד הלום ועד כיכר המפרשים (יהודי סלוניקי) בואכה פארק המרינה
 ירושלים – חוצה את העיר ממזרח, מאזור גשר עד הלום ועד פארק אשדוד-ים
 רוגוזין – הרחוב הראשי לשעבר של אשדוד ומהוותיקים בה, השוכן ברובע א' ונמתח עד כיכר האמנות ברובע ד', קרוי על שם התעשיין והנדבן היהודי-אמריקאי ישראל רוגוזין שתרם להקמת העיר
 יצחק הנשיא – חוצה את העיר ממזרח מכיכר אלתא מערכות שבין רובע ג' ל-ז' ועד כיכר הדייגים בואכה טיילת חוף לידו

השדרה מהווה טיילת וכביש חוף בעיר. היא נושקת למרבית רצועת חוף אשדוד וכוללת שני אתרים ארכאולוגיים בחלקה הדרומי (ברובע ט"ו) – שתי אחוזות קבר מהתקופות הרומית והביזנטית, כחלק מפארק אקולוגי מצודת-ים אשדוד, וכן מצודת אשדוד ים.

בחלקה המרכזי-צפוני, השדרה מתקמרת אל פנים-העיר ועוטפת את רובע המרינה ופארק אשדוד-ים ומסתיימת בכיכר הדייגים, בואכה רחוב הטיילת.
ממוזער|250x250 פיקסלים|כיכר היובל – במרכזה פסל "עין השמש" בעיצובו של מוטי מזרחי. מדרום לכיכר, ממוקם מלון "לאונרדו פלאזה אשדוד".

 דרום 
ממוזער|351x351 פיקסלים|לאורך המקטע, המקביל לרובע ט"ו, משתרע פארק אקולוגי מצודת-ים אשדוד, הכולל את אחוזות הקבר ואת מצודת אשדוד ים

 כיכר עין השמש – שדרות יצחק רבין 
ימין|ממוזער|250x250 פיקסלים|השדרה בחשיפה ארוכה במבט מכיכר היובל, 2025
במקטע הנמתח בין כיכר עין השמש לשדרות יצחק רבין, השדרה מקבילה לרובע ט"ו לכל אורכו. בכיכר עין השמש, השדרה נפגשת עם שדרות תל חי התוחמת את רובע ט"ו מדרום, וכן עם שתי שדרות קצרות – שדרות מונטיפיורי, המחברת את רובע ט"ו אל רובע ט"ז ושדרות הים התיכון. ממערב לשדרה, ממוקם "מסוף הריביירה" לאוטובוסים. בצומת זו, השדרה נושקת לחוף הדרומי ביותר של העיר, חוף באר שבע.

במרכז המקטע, השדרה נפרצת מזרחה אל תוך רובע ט"ו ברחוב מוטה גור, בו ממוקם פארק חסן השני, מלך מרוקו, הפונה גם אל שדרות משה דיין.

בהמשך, השדרה נצמתת עם שדרות יצחק רבין בכיכר רחמים חדד. רבין היא שדרה ארוכה הנמתחת משדרות אלטלנה ברובע י"ג ממזרח, דרך גן דוד המלך וגן קק"ל אשדוד, ועד כיכר השלום, בואכה מצודת אשדוד ים.

כמו כן, היא מכילה כמה אתרי עניין ארכאולוגיים וסביבתיים – קברים רומיים וביזנטיים, פארק אקולוגי ומצודת נמל ערבית.

 אחוזות הקבר 

במרכז המקטע, ממוקם שתי אחוזות קבר מהתקופות הרומית והביזנטית בארץ ישראל, המכילות 3 קברים מקומרים שהיו שייכים לבית הקברות של עיר הנמל אשדוד ים. אחוזות הקבר הן חלק מפארק אקולוגי מצודת-ים אשדוד, והן מתחברות ל"שביל הצבאים".

אחוזות הקבר נגלו במהלך פיתוח הטיילת בחפירות ארכאולוגיות על ידי רשות העתיקות.

 פארק אקולוגי מצודת-ים אשדוד 

מחוף באר שבע ועד מצודת אשדוד ים, משתרע הפארק האקולוגי. הוא הוקם בתכנונו של אדריכל הנוף ליאב שלם על ידי רשות מקרקעי ישראל, החברה לתיירות של אשדוד והעירייה, ונפתח ב-2020. הפארק מתוחזק על ידי רשות הטבע והגנים. הפארק, ששטחו כ-300 דונם, כולל שבילי הליכה מעגליים לא-כבושים.
ממוזער|250x250 פיקסלים|המצודה ב-2018|ימין

 מצודת אשדוד ים 
השדרה נצמתת עם שדרות יצחק רבין בכיכר השלום. מערבית לה מבצר נמל ערבי באשדוד ים (אשדוד העתיקה) שהוקם תחת שלטון בית אומיה בתקופה המוסלמית המוקדמת בארץ ישראל (במאה ה-7). היא שימשה כחלק ממערכת איתות לצד מצדית אשדוד ים לבירה רמלה מפלישת אוניות ביזנטיות. מצדית אשדוד ים ממוקמת כ-300 מטרים מהשדרה, ברחוב חסידי אומות עולם המתפצל משדרות מונטיפיורי. בכיכר השלום ניצב פסל מוזהב בעיצוב האמן הירושלמי דוד סוזנה, המביע כמיהה לשלום.

מצפון למצודה ממוקם מצפה יוחאי שהוקם ב-2022 להנצחת יוחאי אלקיים, תושב העיר שהציל אישה מטביעה בחוף ב-2018. המצפה ממוקם מעל נקז חוף המצודה.

 שדרות יצחק רבין – שדרות עובד בן עמי 
במקטע שבין שדרות יצחק רבין לשדרות עובד בן עמי, השדרה מקבילה לרובע י"א לכל אורכו. ממערב, ממוקמים שני חופים – "חוף הפרחים" (חוף י"א) והחוף הנפרד המיועד לקהל דתי וחרדי.
ממוזער|250x250 פיקסלים|הפגנה בשדרה נגד בנייה בחוף הפרחים, פברואר 2014|ימין
בחלק הדרומי של המקטע, ממוקמת כיכר אליאנס, המחברת בין השדרה לרובע י"א במזרח דרך שכונת וילות. ממערב, ממוקם חוף י"א ותחנת שאיבת ביוב של תאגיד המים העירוני "יובלים". בסמוך אליו, ממוקם המבנה הנטוש של מלון "סן טרופה" כ-100 מטר מקו החוף. המבנה שימש בעבר הקאנטרי קלאב העירוני ומאז עומד נטוש.
ממוזער|250x250 פיקסלים|כיכר  – פסלי הצועדים הוקמו על ידי עובדי תחנת הכוח אשכול להנצחת בן עמיתיהם לעבודה, טוראי קקו (18), תושב העיר שנהרג בתאונת דרכים במילוי תפקידו
השדרה נצמתת עם רחוב נחל ירקון בכיכר גיל קקו. הכיכר מנציחה את טוראי  (18) שנהרג בתאונת דרכים ב-2001 בעת מילוי תפקידו. בתוכה ובסביבתה ניצבים פסלים של אנשים צועדים, שעוצבו על ידי עובדי תחנת הכוח אשכול, עמיתיהם של אביו. רחוב נחל ירקון, שלאורכו שביל הליכה, מוביל למרכז המסחרי של רובע י"א ברחוב כנרת המעגלי. ממערב לכיכר, ממוקמת הכניסה לחוף הפרחים, ומעט צפונית לה הגישה לחוף הנפרד.

בהמשך ממוקמת כיכר אורוגוואי, המחברת את השדרה עם רחוב ואלוס ממערב המובילה לרובע המרינה, מרינה אשדוד ופארק האגם, ושדרות עובד בן עמי ממזרח – עורק תנועה ראשי המגיע עד הדיונה הגדולה בפארק החולות. כיכר אורוגוואי גם היא מנציחה תושב העיר שנפל בעת מילוי תפקידו בשירות בצה"ל. בכיכר ניצב הפסל המוגבה "נער מכונף" בעיצובה של הפסלת עפרה צימבליסטה, להנצחת רב-סמל  (31), תושב העיר שנפל בכפר גלעדי עם 11 מחבריו ליחידה במלחמת לבנון השנייה.ממוזער|349x349 פיקסלים|הפסל "נער מכונף" בכיכר אורוגוואי – יצירתה של עפרה צימבליסטה, לזכר רב-סמל  (31), תושב העיר שנפל בכפר גלעדי עם 11 מחבריו ליחידה במלחמת לבנון השנייה

בהמשך, ועד לאחרי המפגש עם כיכר האמנות, השדרה מתקמרת אל תוך פנים-העיר, ועוטפת את רובע המרינה ממזרח.

 מרכז 
 כיכר אורוגוואי – כיכר המפרשים 
במקטע הנמתח בין כיכר אורוגוואי לכיכר המפרשים ניצבים לראשונה שני רבעי מגורים זה מול זה – רובע הקריה מע"ר (מרכז עסקים ראשי) הדרומי ורובע המרינה. במזרח מתרחשת בנייה של רובע המע"ר לגובה ובציפוף, וממערב פארק לאורך השדרה המשתרע עד רחוב ואלוס.

השדרה נצמתת עם כיכר המפרשים, המחברת אותה אל שדרות מנחם בגין במזרח ורחוב אקסודוס ברובע המרינה ממערב. במרכז הכיכר, הקרויה רשמית על שם יהודי סלוניקי, ניצב פסל "המפרשים" שנוצר על ידי ישראל הדני. הפסל מזוהה עם העיר אשדוד, וסמל העיר החדש שעוצב בשנת 2016 מציג מפרשים בהשראה מהפסל. בהמשך שדרות מנחם בגין, ממוקמת "כיכר הספירלה" בסמוך לבית עיריית אשדוד, שעוצבה גם היא בידי הדני.

צפון-מזרחית לכיכר, מתוכננת לקום ספרייה עירונית חדשה בקריית התרבות ע"ש צבי צילקר.

 כיכר המפרשים – שדרות ירושלים – כיכר האמנות 

במקטע שבין כיכר המפרשים לכיכר האמנות דרך שדרות ירושלים, ממוקמים אתרים מרכזיים רבים בעיר, מסחרית ותרבותית.

לכל אורך המקטע, ניצב מול השדרה "פארק אשדוד-ים" ממערב, שלו שערים אל השדרה. הפארק, שנפתח ב-2013, הוא הפארק העירוני הגדול בעיר והוא משתרע על שטח של 200 דונם. בחלקו הצפוני, הקרוב לכיכר האמנות, ממוקם התיאטרון הפתוח "אמפי אשדוד".
ממוזער|250x250 פיקסלים|המשכן לאמנויות הבמה, במבט מהשדרה
בין כיכר המפרשים לשדרות ירושלים, ניצב ממזרח רובע הקריה ("הסיטי"), רובע מרכזי בעיר המשלב מגורים ומסחר. בפרט, השדרה נושקת לקריית התרבות ע"ש צבי צילקר, חלק מרובע הקריה שבו שוכנים מוסדות תרבות וציבור מרכזיים – בית עיריית אשדוד, המשכן לאמנויות הבמה, מרכז פסג"ה, בית יד לבנים ומרכז תרבות מונארט, בו שוכן מוזיאון אשדוד לאמנות וקונסרבטוריון אקדמא. בהמשך ממוקמים בנייני מגורים הפונים אל השדרה, כשבקדמתם פארק שער הקריה, שמדרומו השדרה מובילה אל מתחם המע"ר הצפוני דרך רחוב הבנים.

בהמשך, השדרה נפגשת עם שדרות ירושלים, לקראת כניסה מס' 1 לפארק אשדוד ים. זהו הצומת המרומזר היחיד בשדרה, כאשר לכל אורכה הצמתים בנויים כמעגלי תנועה.

במקטע שבין שדרות ירושלים לכיכר האמנות, ניצב ממזרח לשדרה רובע ד', ממנו פונים לשדרה בנייני מגורים וכן פארק מגדלי התאומים להנצחת פיגועי 11 בספטמבר שאירעו בארצות הברית, בהם נהרגו 4 ישראלים ששמותיהם חקוקים על אנדרטה מסלע בפארק.
ימין|ממוזער|250x250 פיקסלים|אנדרטה לנספים באוניות המעפילים סטרומה ומפקורה, ליד כיכר האמנות
ימין|ממוזער|250x250 פיקסלים|מגרש פטאנק מחצץ
השדרה ממשיכה צפונה אל כיכר האמנות על שם אבשלום, אמן ופסל ישראלי-צרפתי תושב העיר. במרכז הכיכר ניצב פסל המבוסס על אחת מיצירותיו. הכיכר מחברת בין השדרה לרחוב רוגוזין מצפון ומפקורה מדרום. רוגוזין הוא אחד הרחובות הראשונים בעיר, שנחנך ב-1958 והיה למרכז הבילוי העיקרי עד לעליית רובע הקריה עם תחילת המאה ה-21. רחוב מפקורה עוטף מצפון פארק אשדוד-ים, ובו שוכנת אנדרטה בפיסולו של ברוך וינד לנספים באוניות המעפילים סטרומה ומפקורה, ומגרש פטאנק – משחק כדור הפופולרי בצרפת.

 צפון 
ממוזער|250x250 פיקסלים|טטרפודים מקושטים בגרפיטי בחוף אורנים הנצפים מהשדרה, ציור של דודי שובל (ONE LOVE)
ממוזער|250x250 פיקסלים|חשיפה ארוכה של רכבים נוסעים בכביש השדרה
בחלק של השדרה הנמתח מכיכר האמנות עד כיכר הדייגים, ניצבת ממזרח שכונת וילות ברובע ד', וממערב, חוף אורנים.

כיכר הדייגים, המחברת בין השדרה לרחוב הטיילת ולשדרות יצחק הנשיא, מנציחה את ותיקי העיר אשדוד. הכיכר מציגה פסל של דייג, בעיצובה של אורנה בן-עמי. היא נחנכה ב-2019 בהשתתפות שלושת ראשי עיריית אשדוד, יחיאל לסרי, צבי צילקר ואריה אזולאי.

 קישורים חיצוניים 

 ביאורים 

 הערות שוליים 

קטגוריה:אשדוד: רחובות
קטגוריה:הנצחת משה דיין
קטגוריה:אשדוד: תחבורה